La SPAB informa al gener sobre les colònies felines i sol·licita col·laboració
2025-07-24

La Societat Protectora d’Animals de Burjassot (SPAB) comença un nou any en què dedicarà cada mes a la informació i sensibilització ciutadana en matèria de benestar animal, des de diferents aspectes. Al gener, la SPAB vol sensibilitzar a la població sobre les colònies felines que existixen a Burjassot i el respecte que s’ha de tindre cap a elles.

Les colònies felines estan formades per grups de gats associats a un mateix territori, a Burjassot hi ha diverses, amb diferents graus de socialització, que viuen en llibertat i que depenen principalment dels recursos que, voluntària o involuntàriament, els oferixen els habitants del territori. La SPAB recorda que els gats de les colònies, també anomenats gats de carrer, mereixen respecte i atenció perquè estos visquen de la forma més agradable possible. Per això, la SPAB sol·licita col·laboració i voluntaris/es que s’unisquen a la xarxa d’atenció de les colònies felines de Burjassot. A més de gestionar la seua deguda alimentació, la SPAB aplica sobre les colònies felines el mètode CER (captura, esterilització i retorn) per a així donar als felins del carrer una millor qualitat de vida i evitar-los sofriment, en la mesura que siga possible.

Les persones interessades a col·laborar amb la SPAB poden contactar a través dels telèfons 655 68 58 59 / 675 74 07 32 o en el correu electrònic protectoraburjassot@gmail.com.